Disneyland

Disneyland on teemapuisto Kaliforniassa Anaheimissa sijaitsevassa Disneyland Resort -lomakeskuksessa. Sen omistaa ja sen toiminnasta vastaa The Walt Disney Company. Vuonna 1955 valmistunut Disneyland on Kalifornian suosituimpia turistikohteita. 

Disneyland sijaitsee Anaheimissa 43 kilometriä Los Angelesin keskustasta kaakkoon. Siellä käy päivittäin noin 60 000 ihmistä. Disneylandiin ryhdyttiin rakentamaan Star Wars Land -teemapuistoa huhtikuussa 2016.

Kalifornian Disneyland on alkuperäinen ja Walt Disneyn visioima paikka. Muita saman konseptin Disney-puistoja ovat Walt Disney World Floridassa, Tokio Disneyland, Hongkong Disneyland Resort ja Disneyland Paris Pariisin lähellä Marne-la-Valléessa.

Toimittaja Niilo Tarvajärvi alkoi 1950-luvun lopulla kehittää Disneylandin suomalaiseksi vastineeksi Joulumaata. Joulumaa oli tarkoitus sijoittaa Rovaniemelle, ja hanketta varten perustettiin vuonna 1967 osakeyhtiö Joulumaa Oy. Hanke kaatui kuitenkin rahoitusvaikeuksiin, eikä Tarvajärvi välttynyt sen vuoksi myöskään henkilökohtaiselta konkurssilta. Rovaniemelle vuonna 1998 avattu Santapark oli vain kalpea aavistus alkuperäisestä Joulumaasta.

Lähteet

Aiheesta muualla 

 Disneylandin verkkosivut

Yhdysvaltain huvipuistot
Walt Disney Parks and Resorts
Orangen piirikunnan (Kalifornia) rakennukset ja rakennelmat
Seulonnan keskeiset artikkelit